<classify> Jana ilikuwa ni siku maalum ya kumbukumbu ya kuzaliwa kwa Mchezaji Bora mara tano wa Dunia Leonel Messi Muargentina huyu anayekipiga kunako klabu ya Barcelona iliyopo katika jimbo la Katalunya. Messi jana ametimiza miaka 32, umri unakwnda lakini miguu yake bado inaita, bado ana uwezo wa kufanya makubwa kuliko hata wachezaji wengi wenye umri mdogo zaidi yake kwa sasa. Ukiachana na jina lake halisi, jina mbadala analotumia Messi ni La Pulga, sasa jina hili halikuja tu hivi hivi bali lilikuwa na chanzo chake. Kwa mujibu wa Zaka Zakazi, La Pulga ni jina la Kihispaniola lenye maana ya Kiroboto, mwandishi mmoja wa habari wa Argentina alimpa Messi jina hilo mwaka 2005 baada ya kufunga mabao mfululizo kwenye La Liga. Kwanini Kiroboto Ilkuwa ni kwa sababu ya aina yake ya uchezaji na umbo lake. Messi ana umbo dogo sana lakini ana kasi na anaoekana kama anapenyepenya hivi kwa wapinzania kama ambavyo Kiroboto hupenya kwenye mwili wa binadamu. Messi anapokuwa na mpira anaonekana kama ataupoteza lakini atatafuta mbinu ya kuipenya safu ya ulinzi na kuwasambaratisha wapinzani wake kwa kasi ya ajabu na hapo jina hilo likamkaa barabara. Lakini hata hivyo, mwandishi huyo ni kama alilipata jina kutoka mitaa ya Rosario, alikokulia Messi, ambako kwamba tayari alikuwa akilitumia jina hili tangu akiwa mtoto. Katika soka la kitoto la mtaani kwake, Messi alikuwa mchezaji mwenye umbo dogo zaidi kwenye timu yake. Alikuwa na urefu wa 3.6 tu alipokuwa na miaka 9. Alipokuwa na miaka 11, moyo wake ulikuwa sawa na moyo wa mtoto wa miezi 9. Hii ilitokana na kukosa kwa aina fulani ya vimengenyo vya kumsaidia mtoto kukua...akamaa na kusababisha wenzake wamuite el nano...yaani kkamtu kafupi sana. Nyumbani kwao napo, ddugu zake wakamuita Pulguita yaani kiroboto mdogo. Yawezekana huku ndiko yule mwandishi alikolipata jina la La Pulga. Akabadilisha kutoka Pulguita kiroboto mdogo na kuwa La Pulga kiroboto. Mwaka 2017, vyombo vya habari vya Hispania vilitaka kumpa jina lingine litakalofunika lile la La Pulga. Baada ya balaa lake dhidi ya Eibar ambapo alifunga mabao 4, vyombo hivyo vikamuita Herculeo. Jina hili lilitokana na kuunganishwa jina lake la Leo na jina la miungu wa kirumi, Hercules. Lakini jina hilo likashindwa kulifinuka lile la La Pulga ambalo linatamba hadi sasa. Credit: Zaka Zakazi  <topic>: MICHEZO 